stanford-oval/wikipedia huggingface dataset:
Aljubarrotan taistelu
Taistelu

Portugalin Juhanan asema ei kuitenkaan ollut vielä turvattu. Kastilian Juhanan kannattajat hallitsivat alueita etenkin Portugalin pohjoisosissa ja Kastilian Juhana valmisteli uutta hyökkäystä. Portugalin Juhanan onnistui vallata useita Kastilian Juhanalle uskollisia kaupunkeja vuoden 1385 aikana, mutta heinäkuussa Kastilian Juhana ylitti Portugalin rajan mukanaan 20 000 miestä. Joukkoihin kuului hänen portugalilaisia kannattajiaan ja Ranskan kuningas Kaarle VI:n lähettämä osasto. Joukko eteni kohti Lissabonia historian aikana usein käytettyä hyökkäysreittiä Mondegon laaksoa pitkin. Portugalin Juhana päätti Nuno Álvares Pereiran neuvosta kohdata Kastilian Juhanan taistelukentällä. 14. elokuuta hänen johtamansa 7 000:n miehen joukko otti asemat Aljubarrota-nimisellä harjanteella Leirian ja Lissabonin välisen tien varrella. Hänen joukkoihinsa kuului Englannista värvättyjen jousimiesten osasto, sekä pieni joukko englantilais-gasconialaisia sotilaita.
Kastilialaiset saapuivat portugalilaisten asemien edustalle pitkän marssin jälkeen. Heidän komentajansa tajusivat nopeasti, että suora hyökkäys ei ollut mahdollinen. Kastilian Juhana määräsi tästä johtuen, että hyökkäystä ei toteutettaisi vielä samana päivänä. Osa kastilialaisista oli kuitenkin kärsimättömiä ja he hyökkäsivät portugalilaisia vastaan ja iltapäivän loppupuoleen mennessä koko kastilialaisten joukko oli sitoutunut taisteluihin. Noin tunnin kestäneen taistelun jälkeen kastilialaiset olivat kärsineet musertavan tappion. Osasyynä tappioon olivat portugalilaisten taitavasti käyttämät varsijouset, joilla Nuno Álvares oli varustanut omat joukkonsa.
Seuraukset

Kastilian Juhana pakeni tappion kärsittyään ja hänen sotaretkensä Portugaliin oli saanut loppunsa. Portugalin Juhana oli varmistanut valtaistuimensa ja romuttanut idean Iberian niemimaan yhdistävästä valtiosta.
Voiton kunniaksi lähistölle rakennettiin Batalhan luostari. Luostaria rakennettiin 150 vuotta, mutta se ei koskaan valmistunut lopullisesti. Tästä huolimatta se on edelleen pystyssä ja malliesimerkki myöhäisestä goottilaisesta arkkitehtuurista Portugalissa.
Aiheesta muualla

Wikimedia Commonsissa on kuvia tai muita tiedostoja aiheesta .
Aljubarrotan taistelun muistosivut Fundação Batalha de Aljubarrota (portugaliksi, englanniksi)
Lissabonin piiritys vuonna 1384.
Taistelun kulku. Portugalilaiset merkitty vihreällä, kastilialaiset punaisella.
Batalhan luostari.
Amos Biwott

| Mitalit> Maa:   Kenia.Miesten yleisurheilu. Olympialaiset  | Mitalit> Maa:   Kenia.Miesten yleisurheilu. Olympialaiset  | Mitalit> Maa:   Kenia.Miesten yleisurheilu. Olympialaiset  | Maa:   Kenia> Miesten yleisurheilu. |
| --- | --- | --- | --- |
|  Kultaa | México 1968 | 3 000 m esteet |  |
Amos Biwott (vuonna 1968)
Amos Biwott (s. 8. syyskuuta 1947 Nandin piirikunta, Kenia) on entinen kalenjin-heimon nandi-haaraan kuuluva kenialainen juoksija, vuoden 1968 Meksikon olympialaisten estejuoksun olympiavoittaja.
Amos Biwott oli ensimmäisiä kenialaisia kansainvälisen tason huippujuoksijoita, ja hän aloittikin olympiavoitollaan vielä nykyaikanakin jatkuvan afrikkalaisten, erityisesti kalenjinien hallintokauden maailman estejuoksuradoilla. Samoissa olympialaisissa Naftali Temu oli jo aikaisemmin voittanut 10 000 metrin juoksussa Kenian kautta aikain ensimmäisen olympiakullan. Samoissa kisoissa myös Kipchoge Keino voitti kultaa 1 500 metrillä.
Ennen olympiakultaansa 21-vuotias Biwott oli juossut vain kolme estejuoksukilpailua, eikä hänen esteidenylitystekniikkansa ollut erityisen hyvä. Asiantuntijoiden mielestä se oli jopa humoristisen näköinen. Biwott ylitti vesiesteet tekemällä huikean loikan astumatta lainkaan esteen päälle. Sekä Meksikon alkuerä- että loppukilpailujuoksunsa hän juoksi historiallisesti kastelematta ollenkaan kenkiään. Finaalin viimeisen kierroksen alkaessa hän oli vasta yhdeksännellä sijalla, mutta huikean 200 metrin loppukirinsä ansiosta hän nousi voittoon, jättäen maanmiehensä Benjamin Kogon hopealle 0,6 sekunnin erolla.
Vuonna 1970 Biwott sijoittui Kansainyhteisön kisoissa estejuoksussa kolmanneksi, ja 1972 olympialaisissa kuudenneksi. Hän päätti uransa sijoituttuaan kahdeksanneksi vuoden 1974 Kansainyhteisön kisoissa.
Urheilu-uransa jälkeen Biwott työskenteli Keniassa vankeinhoitoalalla vuoteen 1978 saakka, jolloin häntä syytettiin varkaudesta ja hän joutui itse vankilaan vuodeksi. Myöhemmin oltuaan lähes 10 vuotta työttömänä, hän sai työpaikan stadionin vartijana.
Biwott on naimisissa Chereno Maiyon kanssa ja heillä on viisi lasta. Maiyo on myös entinen juoksija ja yksi Kenian ensimmäisistä olympialaisiin osallistuneita naisia.
Aiheesta muualla

YLE Elävä arkisto - Amos Biwott voittaa 3000m estejuoksun Mexico Cityn olympialaisissa 1968 (tallenteen kohta 08:25-15:53)
Miesten estejuoksun olympiavoittajat
Alexhelios

| Alexhelios |
| --- | --- |

Löytäminen
Löytäjät:  F. Marchis, P. Descamps, J. Berthier,  F. Vachier, J. P. Emery
Löytöaika:  18. syyskuuta 2008
Kiertoradan ominaisuudet
Planeetta:  216 Kleopatra
Keskietäisyys:  775 km
Eksentrisyys:  ?
Kiertoaika:  4,2 päivää
Inklinaatio:  ?
Fyysiset ominaisuudet
Läpimitta:  5 km
Pyörähdysaika:  ?
Kaasukehän ominaisuudet
Kaasunpaine:  -
Koostumus
-:  
Alexhelios on päävyöhykkeen asteroideihin kuuluvan pikkuplaneetta 216 Kleopatran suurempi ja ulompi kuu. Se tunnetaan myös nimellä (216) Kleopatra I. Alexhelioksen löysivät F. Marchis, P. Descamps, J. Berthier, F. Vachier ja J. P. Emery 18. syyskuuta vuonna 2008 Keck-teleskoopilla. Kuu sai nimensä Alexander Helioksen mukaan, joka oli toinen Kleopatra VII:n saamista kaksosista. Ennen nimeämistään kuu tunnettiin tunnuksella S/2008 (216) 1. Alexhelioksen läpimitta on noin 5 kilometriä ja keskietäisyys Kleopatrasta noin 775 km. Toinen Kleopatran kuista on nimeltään Cleoselene.
Alfred Bernhard Sarlin

| Alfred Bernhard Sarlin> Henkilötiedot |
| --- | --- |
Muut nimet:  Asa Jalas
Syntynyt: 2. joulukuuta 1860 Tuusniemi
Kuollut: 4. elokuuta 1919 (58 vuotta) Helsinki
Kansalaisuus:  suomalainen
Alfred (Alfrid) Bernhard Sarlin (2. joulukuuta 1860 Tuusniemi – 4. elokuuta 1919 Helsinki) oli suomalainen tilanomistaja, vapaa-ajattelija ja toimittaja. Hän käytti myös nimimerkkiä Asa Jalas.
Sarlin valmistui agronomiksi 1881. Hän toimi maanviljelijänä, kartoittajana, toimittajana ja huonekalutehtailijana. Vuonna 1908 hän perusti Kustannusliike Tarmon, joka julkaisi Sarlinin yhteiskunta- ja kirkkokriittisiä kirjoituksia. Tarmon julkaisema käännös venäläisen anarkistin Pjotr Kropotkinin teoksesta vei Sarlinin neljäksi kuukaudeksi vankilaan vuosina 1914–1915.
Elämä

Sarlinin vanhemmat olivat rovasti Bernhard Kristfrid Sarlin ja Amanda Lovisa Roschier. Hän kävi 1870–1875 Kuopion lyseota ja suoritti 1877–1879 Helsingin Polyteknillisen opiston alkuluokat. Sarlin valmistui agronomiksi 1881 Mustialan maanviljelysoppilaitoksesta.
Sarlin toimi vuoteen 1891 saakka maanviljelijänä pitäen vuokralla ensin Valkealan pitäjän kirkkoherran virkataloa ja sitten Jaalassa Purolan virkataloa. Hän oli 1891–1894 Porissa kaupungininsinöörin apulaisena ja kaupungin maiden kartoittajana. Sarlin oli tämän jälkeen 1896–1898 asioitsijana ja Viipurin Sanomien toimittajana Viipurissa. Vuosina 1898–1900 Sarlin toimi Savonlinnassa ilmestyneen Savonlinna-lehden päätoimittajana.
Sarlin työskenteli sitten 1900–1901 kartoittajana Kymintehtaalla kunnes muutti Helsinkiin, jossa hän oli Työmies-lehden toimittajana 1902–1903 ja Työmiehen Illanvietto -nimisen kaunokirjallisen viikkolehden toimittajana 1902–1904. Sarlin erotettiin 1904 lehdestä sen laskeneen levikin ja Sarlinin kannattamien teosofisten ajatusten takia.
Tämän jälkeen Sarlin ryhtyi huonekalutehtailijaksi perustaen Helsinkiin 1904 Helsingin Bambuputkihuonekalutehdas Hj. B. Sarlin -nimisen yrityksen. Tehtaan nimeksi tuli 1911 Korihuonekalutehdas ja se oli toiminnassa kymmenkunta vuotta noin vuoteen 1914 saakka. Vuonna 1908 Sarlin perusti Kustannusliike Tarmo -nimisen kustantamon, joka julkaisi Sarlinin nimimerkillä Asa Jalas kirjoittamia teoksia, muun muassa yhdeksänosaisen Keinottelu maailman herrana -kirjasarjan, jossa hän arvosteli voimakkaasti valtiokirkkoa. Sarlin kirjoitti samalla nimimerkillä myös vapaa-ajattelijain Vapaa Ajatus -lehteen 1910–1916 useita kirjoituksia.
Sarlinin kustantamo julkaisi 1909 Pjotr Kropotkinin teoksen Hirmuvalta Venäjällä 1905–1909. Sarlin ja kirjan suomentaja Mikko Hyrskymurto joutuivat tämän vuoksi syytteseen majesteettirikoksesta. Turun hovioikeus antoi Sarlinille vapauttavan tuomion, mutta senaatti muutti vuonna 1913 päätöstä niin, että Sarlin tuomittiin 7 kuukauden vankeusrangaistukseen. Hän joutui lopulta olemaan Helsingin lääninvankilassa hieman yli neljä kuukautta joulukuusta 1914 huhtikuuhun 1915. Vankilakokemuksiaan Sarlin kuvasi nimimerkillä Asa Jalas kirjoittamassaan kirjassa Ihmiskidutus 20:llä vuosisadalla. Vankilat.
Sarlin joutui syytteeseen myös jumalanpilkasta Keinottelu maailman herrana -kirjasarjansa teosten takia. Turun hovioikeus tuomitsi hänet toukokuussa 1916 Jumalan ja hänen pyhän sanansa jatketusta pilkkaamisesta kuuden kuukauden vankeusrangaistukseen. Sarlin valitti päätöksestä senaattiin, ja asian käsittely oli vielä kesken kun Venäjällä puhkesi 1917 maaliskuun vallankumous. Senaatin päätöksellä marraskuussa 1917 syyte Sarlinia vastaan raukesi ja hän vapautui vankeusrangaistuksesta.
Sarlin kuoli elokuun alussa 1919 pitkään sairastamaansa diabetekseen. Hänet on haudattu Mikkelin maaseurakunnan hautausmaalle (nykyinen Rouhialan hautausmaa).
Alfred Bernhard Sarlinin veljiä olivat lehtori, kirjailija ja suomentaja Aron Josef Sarlin sekä horrossaarnaaja Helena Konttisen elämäkerran kirjoittaja rovasti Karl Kristfrid Sarlin. Hänen sisarensa oli laulunopettaja Anna Sarlin.
Teoksia

Omalla nimellä:
Nurkkalan kaupungissa, kertomus, julkaistu teoksessa Uuden ajan kynnyksellä. Suomen Työväen Albumi. 1900.
Jaakon Taavi, kertomus. Helsinki: Työväen sanomalehti oy, 1901.
Keinottelu maailman herrana 7: Pelastusarmeija. Helsinki: Vapaa ajatus, 1916.
Nimimerkillä Asa Jalas:
Hallitsijat Jumalan armosta. Otteita Venäjän hallitsijain historiasta alkuajoilta Aleksanteri I hallituskauteen. Luotettavien lähteiden mukaan esittänyt Asa Jalas. Helsinki: Kustannusliike Vellamo, 1908. Fitchburg, Massachusetts: Wm. Heino, 1909 (Kirjan 1909 Yhdysvalloissa ilmestynyt painos löytyy Internet Archivesta)
Venäjän valta tositapausten valossa. Otteita Venäjän historiasta Aleksanteri I ajoilta meidän päiviimme. Helsinki: Kustannusliike Tarmo, 1908.
Keinottelu maailman herrana 1: Valtiokirkko. Helsinki: Kustannusliike Tarmo, 1912, 2. painos 1917.
Keinottelu maailman herrana 2: Luomistaru ja vedenpaisumus. Kuopio: Kustannusliike Tarmo, 1913.
Keinottelu maailman herrana 3: Pyhät esi-isämme ja Ekyptin ihmeet. Tampere: Kustannusliike Tarmo, 1913.
Keinottelu maailman herrana 4: Ihmeet korvessa ja Luvatun maan vallotus. Tampere: Kustannusliike Tarmo, 1913.
Keinottelu maailman herrana 5: Raamatun suurmiehiä. Tampere: Kustannusliike Tarmo, 1913.
Keinottelu maailman herrana 6: Uusi testamentti. Tampere: Kustannusliike Tarmo, 1913.
Keinottelu maailman herrana 8: Lähetyslaitos. Helsinki: Kustannusliike Tarmo, 1917.
Keinottelu maailman herrana 9: Ihmiskidutus 20:llä vuosisadalla: vankilat. Helsinki: Kustannusliike Tarmo, 1917.
Suomennoksia

Miten Jesus kuoli? Tärkeitä historiallisia tietoja Essealaisveljeyskuntaan kuuluvan silminäkijän latinalaisesta käsikirjoituksesta. Mukaellen ruotsalaisen ja 5:nen saksalaisen painoksen mukaan suomentanut A. B. Sarlin. Helsinki: Vihtori Kosonen, 1908. Superior, Wisconsin: Työmies kustannusyhtiö, 1915.
Aiheesta muualla

Eelis Gulin : Alfred Bernhard Sarlin 1860-1919, Elämänkertoja ja kuvauksia suvun elämästä. Sukuseura Sarlinin julkaisuja 2. Helsinki 1976.
Yhden tähden tähden

| Yhden tähden tähden  Turo’s Hevi Gee |
| --- | --- | --- |

Studioalbumin tiedot
 Julkaistu: 2014
 Formaatti: CD
 Tyylilaji: huumorirock
 Levy-yhtiö: Power
Turo’s Hevi Geen muut julkaisut
| Paha nakki 2010 | Yhden tähden tähden  2014 |   |
Yhden tähden tähden on huumorirock-yhtye Turo’s Hevi Geen studioalbumi, joka julkaistiin 28. maaliskuuta 2014.
Kappaleet

Poika on päässyt pubiin – 3.13
Windows kaatuu – 3.14
Puolen kilometrin marssi – 3.23
Rockmuusikon rokulipäivä – 3.05
Meistä tuli naapureita – 3.55
Soliferimies – 3.21
Joku kantri – 3.10
Saivarrellaan – 2.33
Banaanivaltiolaulu (missä demis on..) – 2.35
Rommia ja koukka-kolaa – 2.23
Vouti – 2.20
Poika on päässyt pubiin (karaoke mix) – 3.13
Aiheesta muualla

Yhden tähden tähden discogs.com -sivustolla (englanniksi)
Ágios Ioánnis

Ágios Ioánnis (kreik. Άγιος Ιωάννης, ”Pyhä Johannes”) voi viitata seuraaviin paikkoihin Kreikassa:
Ágios Ioánnis, kylä Vóreia Kynourían kunnassa Arkadian alueyksikössä Peloponnesoksen alueella
Ágios Ioánnis, kylä Kreetan saarella Sfakián kunnassa Chanián alueyksikössä
Ágios Ioánnis, kylä Kreetan saarella Ierápetran kunnassa Lasíthin alueyksikössä
Ágios Ioánnis, saari Argo-Saronisten saarten saariryhmässä lähellä Aíginaa
Ágios Ioánnis, saari Argo-Saronisten saarten saariryhmässä lähellä Hydraa
Ágios Ioánnis, saari Jooniansaarten saariryhmässä lähellä Zákynthosta
Ágios Ioánnis, saari Kykladien saariryhmässä lähellä Folégandrosta
Ágios Ioánnis, saari Pohjoisen Egean saarten saariryhmässä lähellä Sámosta
Ágios Ioánnis Archaías Iraías, kylä Gortynían kunnassa Arkadian alueyksikössä Peloponnesoksen alueella
Ágios Ioánnis Réntis, kaupunki Níkaia-Ágios Ioánnis Réntiksen kunnassa Pireuksen alueyksikössä Attikan alueella
Ágios Ioánniksen metroasema, Ateenan metron asema
Póchis eli Ágios Ioánnis, saari Pohjoisen Egean saarten saariryhmässä lähellä Lesbosta
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Ágios Ioánnis”, voi hakea sivunnimihaulla, laajalla sivunnimihaulla tai tekstihaulla.
Yhden tähden hotelli

| Yhden tähden hotelli Jorma Kääriäinen |
| --- | --- | --- |

Studioalbumin tiedot
 Julkaistu: 28. helmikuuta 2007
 Tuottaja(t): Janne Haavisto Jorma Kääriäinen
 Tyylilaji: pop, iskelmä
 Kesto: 42.16
 Levy-yhtiö: EMI
Listasijoitukset
  Suomen virallinen lista: 3.
Jorma Kääriäisen muut julkaisut
| Onnenlantti 2005 | Yhden tähden hotelli 2007 | Kädenjälki 2008 |
Yhden tähden hotelli on suomalaismuusikko Jorma Kääriäisen viides sooloalbumi. Se julkaistiin 28. helmikuuta 2007. Levyllä soittaa Riku Niemen johtama orkesteri.
Albumijulkaisun yhteydessä maaliskuussa 2007 julkaistiin Jorma Kääriäisestä kertova samanniminen elokuva.
Albumi nousi Suomen virallisen listan sijalle 3.
Kappaleet

Yksinäisten miesten kanjoni – 4.07 (säv. ja san. Tuure Kilpeläinen)
Sä lähdit luotani tänään – 3.16 (säv. ja san. J. Karjalainen)
Memphis Tennessee – 3.37 (säv. ja san. Mikko Kuustonen)
Yhden tähden hotelli – 3.48 (säv. Anssi Växby, Henri Växby, san. Jorma Kääriäinen)
Kyyneleitä – 3.33 (säv. Tommi Viksten, san. Timo Kiiskinen)
Pilvenpiirtäjä – 3.53 (säv. ja san. Esa Eloranta)
Mä luokses jään – 3.35 (duettona Susanna Haaviston kanssa, säv. Janne Haavisto, san. Timo Kiiskinen)
Hengenahdistusta – 3.14 (säv. Anssi Växby, Henri Växby, san. Jorma Kääriäinen)
Vida Lee – 2.19 (säv. ja san. Tommi Viksten)
Anna mun palaa – 3.34 (säv. Markus Nordenstreng, san. Timo Kiiskinen)
Soittaja – 4.16 (säv. Mikko Mäkelä, san. Jorma Kääriänen)
Alle kultaisen kuun – 3.09 (säv. ja san. Timo Kiiskinen)
Singlet

"Yksinäisten miesten kanjoni" (EMI 0946 385305 2 7)
"Yhden tähden hotelli" (EMI 0946 390687 2 2)
"Memphis Tennessee"
Amon-jumalan vaimo

Amon-jumalan vaimoa Ankhnesneferibrea esittävä patsas.
Amon-jumalan vaimo (egypti: ḥm.t nṯr n ỉmn) oli muinaisessa Egyptissä Amonin kultin korkea-arvoisin papitar. Kultti keskittyi Thebaan Ylä-Egyptiin 25. ja 26. dynastian aikana. Amon-jumalan vaimon virka ei ollut vain uskonnollinen, vaan sillä oli myös poliittista merkitystä, joten virka oli erittäin merkittävä.
André Akkari

| André Akkari |
| --- | --- |

Henkilötiedot
Kansalaisuus:   Brasilia
Pokerinpelaaja
Sponsori:  PokerStars
WSOP-voitot:  1
WSOP-rahasijat:  12
WPT-voitot:  0
EPT-voitot:  0
Turnausansiot (USD):  1 078 108 
Päivitetty:  18. maaliskuuta 2014
André Akkari (s. 28. joulukuuta 1974 São Paulo, Brasilia) on brasilialainen pokeriammattilainen. Hän pelaa PokerStarsilla nimimerkillä Aakkari Team PokerStars Pro -jäsenenä. Hän voitti vuoden 2011 World Series of Poker $1,500 No-Limit Hold’em -turnauksen. Hän työskenteli aiemmin ohjelmistoyrityksessä ja teki animaatioita yritysten internetsivuille.
Aiheesta muualla

André Akkari Twitterissä
Viralliset kotisivut
André Akkari The Hendon Mob tietokannassa
Alexei Panshin

Alexei Panshin (14. elokuuta 1940 Lansing, Michigan – 21. elokuuta 2022 Pennsylvania) oli yhdysvaltalainen tieteiskirjailija. Hänen teoksensa Rite of Passage voitti parhaan romaanin Nebula-palkinnon 1968. Panshinin yhdessä vaimonsa Cory Panshinin kanssa kirjoittama arvostettu tieteiskirjallisuuden tutkimus The World Beyond the Hill palkittiin Locus-palkinnolla ja parhaan tietokirjan Hugo-palkinnolla 1990.
Alvariluoho

| Alvariluoho |
| --- | --- |

Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Putkilokasvit Tracheophyta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Yksisirkkaiset Liliopsida
Lahko::  Poales
Heimo::  Heinäkasvit Poaceae
Suku::  Luohot Apera
Laji::  interrupta
Kaksiosainen nimi
 Apera interrupta  (L.) P.Beauv. 
Synonyymit
 Agrostis interrupta  Agrostis spica-venti ssp. interrupta  Agrostis spica-venti var. interrupta  Aira spica-venti var. interrupta  Apera spica-venti var. interrupta  Milium interruptum  Muhlenbergia interrupta 
Katso myös
   Alvariluoho Wikispeciesissä   Alvariluoho Commonsissa 
Infobox OKNimi-testi OK: 
Alvariluoho (Apera interrupta) on yksivuotinen ja pienehkökokoinen heinäkasvilaji. Alvariluohoa on joskus pidetty peltoluohon (Apera spica-venti) alalajina sekä sijoitettu myös muihin heinäkasvisukuihin, kuten rölleihin (Agrostis), tesmoihin (Milium), kääpiölauhoihin (Aira) tai vasuheiniin (Muhlenbergia). Alvariluohon toinen ruotsinkielinen nimi, alvarven, viittaa myös rölleihin (ruots. venar).
Alvariluoho voi kasvaa 30 cm korkeaksi ja se kasvaa yksittäin tai löyhinä mättäinä. Lehdet ovat tasaisia sekä melko sileitä ja lehtien kieleke on 3–5 mm pitkä. Alvariluohon kukintona oleva röyhy on hyvin haaroittunut ja monitähkyläinen sekä yläosastaan tiheämpi kuin alaosasta. Kukat sijaitsevat tähkylöissä yksittäin ja jokaisen tähkylän ulkohelpeessä on pitkä, noin kolme kertaa tähkylää pidempi vihne. Tähkylöiden kaleet ovat kalvomaisia sekä teräväkärkisiä. Alvariluoho kukkii kesäkuussa.
Alvariluoho kasvaa kuivilla kasvupaikoilla ja se muistuttaa pienikokoista peltoluohoa (Apera spica-venti), mutta muun muassa peltoluohon kieleke on pidempi. Alvariluohoa ei kasva Suomessa ja Ruotsissakin se on harvinainen. Ruotsissa alvariluohoa tavataan vain Gotlannissa ja Öölannissa.
Ensimmäinen alvariluohon löytö Ruotsista on julkaistu vuonna 1924.
Ágios Ioánnis (Sámos)

| --- | --- |
Muut nimet:  Kátergo (Κάτεργο)
Sijainti:  37°40′41″N, 26°35′15″E, Dytikí Sámos Sámos, Pohjois-Egean saaret Kreikka
Saariryhmä:  Pohjoisen Egean saaret
Merialue:  Egeanmeri, Välimeri
Pinta-ala:  0,011 km²
| --- | --- |
Asukasluku:  0
muokkaa - muokkaa wikitekstiä - muokkaa Wikidataa
Ágios Ioánnis (kreik. Άγιος Ιωάννης) eli Kátergo (Κάτεργο) on pieni Kreikan saari, joka kuuluu Pohjoisen Egean saariin ja sijaitsee Sámoksen saaren lounaisrannikon edustalla. Saaren pinta-ala on 0,011 neliökilometriä ja se on asumaton (vuonna 2011). Hallinnollisesti Ágios Ioánnis kuuluu Dytikí Sámoksen kuntaan, Sámoksen alueyksikköön ja Pohjois-Egean saarten alueeseen.
Ylisenjärvenlammi

| Ylisenjärvenlammi |
| --- | --- |
Valtiot:  Suomi
Maakunnat:  Pirkanmaa‎
Kunnat:  Nokia
Koordinaatit:  61°30′17″N, 23°27′18″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Pyhäjärven alue‎ (35.21)
Laskuoja:  oja Ylinenjärveen 
Järvinumero:  35.212.1.009 
Mittaustietoja
Pinnankorkeus:  143,2 m 
Rantaviiva:  0,599 km 
Pinta-ala:  0,02178 km² 
Tilavuus:  0,000111 km³ 
Suurin syvyys:  16,6 m 
Valuma-alue:  6,8 km² 
 fiYlisenjärvenlammi 
Ylisenjärvenlammi  on Pirkanmaalla Nokialla sijaitseva lampi, joka kuuluu Kokemäenjoen vesistössä Vanajaveden–Pyhäjärven alueen Pyhäjärven alueeseen. Ylisenjärvenlammi on osa Laajanojan valuma-aluetta.
Maantietoa

Lampi on 200 metriä pitkä, 150 metriä leveä ja sen pinta-ala on 2,2 hehtaaria. Siihen laskee kaksi metsäojaa, joista Heijäreven laskuoja on merkittävä. Tämän luontaisena virtaavan tulo-ojan takana sijaitsee yli kuusi neliökilometriä suuri valuma-alue. Ylisenjärvenlammi laskee vain 150 metriä pitkää laskuojaa myöten Yliseenjärveen. Veden laskennallinen viipymä järvessä on vain 24 vuorokautta. Lammen rantaviivan pituus on 600 metriä. Rannat ovat metsämaata, joka on paikoin soistunutta. Vanha Nokialta Pinsiöön kulkeva maantie ohittaa lammen länsipään näköetäisyydeltä. Tielta lähtee plku, joka seuraa lammen pohjoisrantaa. lampi on autio.
Natura 2000

Ylisenjärvenlammi kuuluu Natura 2000 -verkostossa Nokian Kaakkurijärviin ja muodostavat siellä yhdessä Ylisenlammin ja Ylinenjärven kanssa yhteisen enklaavin.
Vedenlaatu

Lammen vedenlaatua on tutkittu vuosina 1968, 1982, 1983, 1988, 1991–1996, 1999–2015. Se kuuluu Alisenjärven reittiin, joka valittiin vuonna 1991 pääkohteeksi valtion happamoituneiden vesistöjen tutkimusprojektiin. Projektin yhteydessä valuma-alueen yläpuolisia järviä kalkittiin. Kalliojärveä kalkittiin vuosina 1998 ja 2003 ja Ruokejärveä kalkittiin vuosina 2001, 2007 ja 2014. Vielä 1980-luvulla järven vesi oli yläpuolisten järvien vuoksi hapanta, mutta nykyään veden happamuustaso on kalkitusten vuoksi noussut hieman. Vesi on suojärvien tapaan edelleen hapahkoa. Lampi on syvä, joten sen vesi on kesäisin ja talvisin lämpötilakerrostunutta. Syksyisin ja keväisin järvien vedet yleensä tekevät täyskierron, mutta Ylisenjärvenlammissa se ulottuu vain ylimpiin vesikerroksiin. Syvänteeseen jää alin alusvesikerros sekoittumatta eli se on siten meromiktinen lampi. Alin alusvesi on hapetonta ja muilta ominaisuuksiltaan heikkolaatuista. Happamissa olosuhteissa pohjan sedimentteihin painuneet ravinteet liukenevat takaisin veteen ja siksi alusvesi on erittäin ravinnepitoista. Ravinnepitoisuudet ovat olleet yhdyskuntajätevesien tasoa. Pintavesissä vesi vaihtuu tulo-ojan vauhdittamana nopeasti ja sen ravinnetaso seuraa karujen tai lievästi rehevöityneiden järvien tasoa. Lammen virkistyskäyttöluokitus on tyydyttävä, mutta alusveden heikon laadun vuoksi sitten välttävä.
Zangbeto

Zangbeto esiintyy Beninin voodoo-juhlilla tammikuussa 2018.
Zangbetot ovat perinteisen voodoo-uskonnon yön vartijoita Beninin ja Togon alueiden joruba-uskonnoissa. Heidät tunnetaan nimellä "yövartijat". He ovat Egungunien tapaan erittäin arvostettuja ja toimivat epävirallisina poliisipartioina kaduilla, tarkkailevat ihmisiä ja jäljittävät rikollisia sekä tuovat nämä yhteisön rangaistaviksi.
Kuvia

Takana oikealla kumottu zangbeto, minkä ideana on osoittaa, että yön vartijaa liikuttaa henki.
Zangbeton yksityiskohta.
Yksityiskohta zangbeton varustelusta ylhäällä.
Zangbeton varustelua, fetissit.
Zangbeto esiintyy Monojoen varrella olevassa kylässä Beninissä lähellä Grand-Popoa.
Zangbeto Togosta Strasbourgin voodoo-museossa.
Aiheesta muualla

Kuvia tai muita tiedostoja aiheesta Zangbeto Wikimedia Commonsissa
Zangbeto: Voodoo Savior of Benin's Mangroves VOA.  27.5. 2018. AFP/Voice of America. Viitattu 4.8.2018. (englanniksi)
Liina: Voodoo-seremonia Gbehouen kylässä Liiananblogi.  21.3.2016. Viitattu 4.8.2018. (englanniksi)
A Zangbeto Youtubessa